Amiga Power

Amiga Power (AP) estis ĉiumonata revuo pri Amiga-videoludoj. Ĝi estis eldonita en la Unuiĝinta Reĝlando fare de Future Publishing kaj aperis dum 65 numeroj, de majo 1991 ĝis septembro 1996.

La unua numero de Amiga Power estis publikigita en majo 1991 post kiam Future Publishing, reagante al la opinioj de legantoj de sia revuo Amiga Format, decidis lanĉi du pliajn revuojn kun pli specifaj interesoj, la alia estante Amiga Shopper. Dum ĉi-lasta temis pri la "serioza" flanko de Amiga-komputiloj, kiel programado kaj produktiveco, Amiga Power estis plene dediĉita al la ludema publiko. La teamo de la revuo inkluzivis Matt Bielby kaj Gary Penn, kiuj antaŭe estis redaktoroj de Your Sinclair kaj The One, respektive. Bielby fariĝis la unua ĉefredaktoro, kaj Penn estis konsultisto.

Frue en la historio de la revuo, ekde ĝia apero, Amiga Power enhavis kovrodiskon kun kompleta ludo, distribuita senpage al la legantoj. Future Publishing pioniris la koncepton aldoni diskojn al la kovriloj de Amiga Format. Tamen, programaj eldonistoj plendis, ke tio malinstigis homojn aĉeti iliajn ludojn, kaj Amiga Power, kune kun aliaj britaj komputilaj revuoj, baldaŭ forlasis tiun praktikon favore al publikhavaĵa (t.e. senpagaj) programoj kaj demonstraĵoj.

 Referencoj 

Kategorio:Videoludaj gazetoj